Campanya de control sistemàtic de productes no alimentaris o industrials
La campanya de control programat sistemàtic de productes es porta a terme de forma permanent cada any.
La campanya comprèn la programació anual de la presa de mostres i l'anàlisi en laboratoris acreditats dels productes no alimentaris (o industrials) disposats per a la seva comercialització en l'àmbit territorial de Catalunya.
Es tracta d'analitzar paràmetres de construcció, disseny i seguretat així com la informació i l'etiquetatge preceptiu.
En cas d'indicis suficients i raonables d'incompliments de seguretat es poden adoptar les mesures cautelars corresponents per protegir, fins i tot de forma immediata, la salut la seguretat de les persones consumidores.
Campanya de control d'aliments de tercers països
A efectes d'aquesta Campanya s'entén per aliment procedent de tercers països, a aquell produït i envasat en qualsevol país que no pertanyi a la Unió Europea.
Cal tenir en compte que l'article 13 del Reial Decret 1334/1999, de 31 de juliol, pel qual s'aprova la Norma general d'etiquetatge, presentació i publicitat dels productes alimentaris, en el seu paràgraf segon estableix que Els productes originaris de països no pertanyents a la Unió Europea hauran d'indicar el lloc d'origen o procedència sense perjudici del que disposen els tractats o convenis internacionals sobre la matèria que siguin aplicables a Espanya.
Es comproven els punts següents de la seguretat dels productes tèxtils per a nadons:
Campanya de control dels serveis de tranport aeri
El sector del transport aeri és un dels sectors d'activitat econòmica que comporta un major nombre de reclamacions, queixes i denúncies en l'àmbit de consum.
Campanya de control dels serveis financers
En els darrers anys la Unió Europea ha aprovat diverses directives que afecten les entitats financeres, l'objectiu de les quals és la creació d'un mercat únic de serveis financers i garantir el seu funcionament, així com contribuir a la protecció dels consumidors.
Per tal d'assolir aquesta protecció, s'han d'aconseguir, entre d'altres, els següents objectius:
Campanya de control dels serveis de subministrament bàsics
El sector dels serveis de subministraments bàsics engloba els serveis públics de subministrament al consumidor final d'electricitat, gas i aigua.
Els sectors bàsics donen peu a queixes, reclamacions i tot tipus d'incidències contractuals, degut en bona part al gran nombre de companyies que operen al mercat, l'elevat ventall de serveis prestats en determinats sectors i el volum de clients que els contracten.
La liberalització del sector energètic i el fet que les companyies puguin comercialitzar gas i electricitat en una mateixa contractació i facturació ha donat lloc a pràctiques il·legals com ara la inclusió de clàusules abusives en els contractes, la publicitat o informació precontractual enganyosa que origina pràctiques comercials deslleials i, especialment, les altes en serveis no consentides o el traspàs dels clients al mercat lliure sense la seva autorització, etc. Igualment, en determinats casos, el servei no es presta en les condicions de qualitat o continuïtat anunciades i contractades pels consumidors.
Tot això fa que la clientela de les companyies de serveis de subministraments bàsics es vagi abocada a presentar queixes i reclamacions als serveis d'atenció al client de les companyies.
En ocasions, les reclamacions i denúncies administratives dels consumidors, a banda d'exposar la qüestió de fons, posen de manifest un presumpte incompliment del deure d'atendre adequadament les incidències contractuals informades a través dels telèfons d'atenció al client o per mitjà de correu electrònic.
A banda, existeixen establiments, punts d'atenció a l'usuari que també presten serveis al consumidor final.
Els objectius de la campanya són:
Campanya de control dels contractes de crèdit al consum
En el marc de les campanyes programades per l'Agència Catalana del Consum per a l'any 2013, es troba prevista la campanya de control dels contractes de crèdit al consum i de les empreses que porten a terme aquest servei.
La crisi econòmica que pateixen les famílies catalanes es veu agreujada per factors com ara la inestabilitat laboral, la dificultat en l'obtenció de préstecs bancaris juntament per altra banda amb la necessitat d'accedir a determinats productes o serveis com ara, per exemple, substituir el vehicle, fer reformes a la llar, comprar un electrodomèstic, contractar un curs de formació no reglada, contractar un tractament odontològic, etc.
Per cobrir aquestes necessitats de consum de caràcter més o menys essencial, les famílies poden accedir al denominat crèdit al consum que els permet accedir a imports de diners no molt elevats d'una forma més àgil que la regulada pels préstecs hipotecaris per a l'accés a l'habitatge i permetent-ne la devolució en quotes establertes periòdicament.
El crèdit al consum troba la seva regulació legal a la Llei 16/2011, de 24 de juny, de contractes de crèdit al consum.
Els agents que intervenen en la contractació de crèdits al consum són els següents: